stanford-oval/wikipedia huggingface dataset:
ดอกอ้อ ทุ่งทอง
ผลงานการแสดง > มิวสิควีดีโอ

| ปี | ชื่อเพลง | ชื่อนักร้อง |
| --- | --- | --- |
| 2558 | "นาท่งน้อย" | ดอกอ้อ ทุ่งทอง, ศร สินชัย และ ก้านตอง ทุ่งเงิน |
| 2558 | "กินดองน้องเมีย" | ดอกอ้อ ทุ่งทอง, ศร สินชัย และ ก้านตอง ทุ่งเงิน |
| 2562 | "สิเอาผัวใหม่" | ดอกอ้อ ทุ่งทอง |
| 2563 | "ถนนสายมิตรภาพ" | ไผ่ พงศธร, ต่าย อรทัย |
| 2563 | "แม่น กทม. บ่นี่" | ไผ่ พงศธร, ต่าย อรทัย |
| 2566 | "บิ๊กไบค์ใจคด" | ศิริพร อำไพพงษ์ |
ผลงานการแสดง > โฆษณา

ช่องแกรมมี่ 4 ช่อง (ช่อง Fan TV., ช่อง Bang Channel, ช่อง Green Channel และช่อง Acts Channel) ร่วมด้วย ไมค์ ภิรมย์พร,ต่าย อรทัย,เอิร์น สุรัตน์ติกานต์ และศิลปิน นักร้อง นักแสดงอีกมากมาย (2552)
กล่องรับสัญญาณ GMM. Z รุ่น HD ร่วมด้วย ต่าย อรทัย,ไผ่ พงศธร,หญิงลี ศรีจุมพล และศิลปิน นักร้อง นักแสดงอีกมากมาย (2556-2557)
คอนเสิร์ต

คอนเสิร์ต Pattaya International Music Festival 2006 (19 มีนาคม 2549)
คอนเสิร์ต ด้วยรักแด่ครูสลา (11 มีนาคม 2550)
คอนเสิร์ต สวัสดีลูกทุ่งทั่วไทย (9 พฤษภาคม 2552)
คอนเสิร์ต ครูสลามายามบ้าน ครั้งที่ 14 (2 เมษายน 2556)
คอนเสิร์ต ตุ้มโฮม รวมพลศิลปินรากหญ้า (5 กุมภาพันธ์ 2557)
รายการ 7 สีคอนเสิร์ต (19 เมษายน 2557)
คอนเสิร์ต M-150 แรงงานไทย...ใจเกินร้อย (2559)
คอนเสิร์ต สลา คุณวุฒิ คนสร้างเพลง เพลงสร้างคน (27 สิงหาคม 2559)
คอนเสิร์ต 20 M-150 ลูกทุ่งซุปเปอร์โชว์ (8 มีนาคม 2560)
คอนเสิร์ต M-150 ลูกทุ่งซุปเปอร์โชว์ (1 พฤษภาคม 2561)
คอนเสิร์ต 28 ปี ดวงจันทร์...กลางดวงใจ พุ่มพวง ดวงจันทร์ (12 มิถุนายน 2563)
คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (10 ตุลาคม - 28 พฤศจิกายน 2563 / รังสิต & อุดรธานี)
รางวัล > รางวัลด้านสังคม

รางวัล คนดีศรีอีสาน  มอบโดยมหาวิทยาลัยราชภัฏสกลนคร
รางวัล > รางวัลด้านบันเทิง > มหานครอวอร์ดส

ครั้งที่ 9 ประจำปี 2555 สาขา นักร้องลูกทุ่งคู่หรือกลุ่มยอดนิยม ร่วมด้วย ก้านตอง ทุ่งเงิน จากอัลบั้มพิเศษ เอื้อย-น้อง ร้องลำ
ครั้งที่ 10 (1 ทศวรรษ มหานครอวอร์ดส) ประจำปี 2556 สาขา นักร้องลูกทุ่งคู่หรือกลุ่มยอดนิยม ร่วมด้วย ศร สินชัย และ ก้านตอง ทุ่งเงิน จากอัลบั้มพิเศษ มัน ม่วน แซบ
ครั้งที่ 11 ประจำปี 2557 สาขา อัลบั้มเพลงลูกทุ่งยอดนิยม จากอัลบั้มพิเศษ มัน ม่วน แซบ ชุดที่ 2 โดยเพลง เมียเก่า และเพลง น้องมีผัวแล้ว
รางวัล > รางวัลด้านบันเทิง > Siamdara Star Awards

2015 สาขา เพลงลูกทุ่งยอดนิยม จากเพลง น้องมีผัวแล้ว ในอัลบั้มพิเศษ มัน ม่วน แซบ ชุดที่ 2
แหล่งข้อมูลอื่น

ดอกอ้อ ทุ่งทอง ที่เฟซบุ๊ก
ทองหล่อ พลโคตร

| ทองหล่อ พลโคตรป> ช., ป.ม. |
| --- | --- |

กรรมการบริหารพรรคไทยรักไทย
ดำรงตำแหน่ง 24 เมษายน พ.ศ. 2548 – 30 พฤษภาคม พ.ศ.  2550
 
ข้อมูลส่วนบุคคล
เกิด: 4 มกราคม พ.ศ. 2502 (65 ปี) จังหวัดมหาสารคาม ประเทศไทย
พรรคการเมือง: ไทยรักไทย (254X–2549)   เพื่อไทย (2555–2564)   ไทยสร้างไทย (2564–2565)   พลังไทรุ่งเรือง (2565–2566)   พลังประชารัฐ (2566–ปัจจุบัน)

ทองหล่อ พลโคตร (เกิด 4 มกราคม พ.ศ. 2502) อดีตที่ปรึกษารัฐมนตรีว่าการกระทรวงมหาดไทย อดีตโฆษกกระทรวงทรัพยากรธรรมชาติและสิ่งแวดล้อม ในรัฐบาลทักษิณ ชินวัตร อดีตสมาชิกสภาผู้แทนราษฎรจังหวัดมหาสารคาม 2 สมัย และอดีตกรรมการบริหารพรรคไทยรักไทย ปัจจุบันสังกัดพรรคพลังประชารัฐ
ประวัติ

ทองหล่อ พลโคตร เกิดเมื่อวันที่ 4 มกราคม พ.ศ. 2502 ที่ จังหวัดมหาสารคาม สำเร็จการศึกษาระดับปริญญาตรี รัฐศาสตร์ จากมหาวิทยาลัยรามคำแหง (เกียรตินิยม) และระดับปริญญาโท รัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์ (นิด้า)
อาชีพ

รับราชการ (ปลัดอำเภอ)
นักการเมือง
นักธุรกิจ (โรงสีข้าวทองมหาสารคาม)
งานการเมือง

24 เม.ย. 2548 - 30 พ.ค. 2550 กรรมการบริหารพรรคไทยรักไทย
อดีตที่ปรึกษารัฐมนตรีว่าการกระทรวงมหาดไทย
อดีตโฆษกกระทรวงทรัพยากรธรรมชาติและสิ่งแวดล้อม
ปี 2564 เขาได้เข้าร่วมงานกับพรรคไทยสร้างไทย ซึ่งนำโดยคุณหญิงสุดารัตน์ เกยุราพันธุ์ แต่ต่อมาลาออกไปอยู่กับพรรคพลังไทรุ่งเรือง
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แผนที่ธรณีวิทยาประเทศไทย

แผนที่ธรณีวิทยาประเทศไทย
แผนที่ธรณีวิทยาประเทศไทย เป็นแผนที่ธรณีวิทยาครอบคลุมทุกพื้นที่ทั่วประเทศไทย จัดทำและปรับปรุงโดยกรมทรัพยากรธรณีตั้งแต่ในอดีตจนถึงปัจจุบัน ที่สังกัดอยู่กับกระทรวงทรัพยากรธรรมชาติและสิ่งแวดล้อม โดยแผนที่ที่นิยมคือ แผนที่ธรณีวิทยาประเทศไทย มาตราส่วน 1:50,000
ในปัจจุบันแผนที่มาตราส่วน 1:50,000 เป็นมาตราส่วนที่ละเอียดที่สุดที่จัดทำสำหรับแผนที่ธรณีวิทยา แต่ทว่าในกรุงเทพมหานครได้มีการวางแผนจัดทำแผนที่ มาตราส่วน 1:1000 ในปี พ.ศ. 2554
ประวัติ

ในช่วงที่วงการวิชาการด้านธรณีวิทยาในประเทศไทยยังไม่เป็นที่แพร่หลาย และนักธรณีวิทยาในประเทศไทยยังกำลังคนน้อยและไม่มีประสบการณ์ในการทำแผนที่ธรณีวิทยามากนัก เนื่องจากสาขาวิชาธรณีวิทยาในขณะนั้น จัดว่าเป็นสาขาวิชาขาดแคลนและที่ไม่เป็นที่รู้จักแพร่หลายในประเทศไทยเรา  กรมทรัพยากรธรณีจึงได้ว่าจ้างและได้รับการสนับสนุนจากชาวต่างชาติมาช่วยในการสำรวจและจัดทำแผนที่ธรณีวิทยา ซึ่งต่อมาแผนที่เหล่านั้นกลายเป็นมาตรฐานและแบบอย่างให้นักธรณีวิทยาของประเทศไทย และแผนที่ธรณีวิทยาประเทศไทยฉบับล่าสุดที่ได้รับการแก้ไข ปรับปรุง และตีพิมพ์ออกมาให้หน่วยงานราชการและประชาชนทั่วไปได้นำไปใช้ประโยชน์
แม้ว่าในขณะนี้กรมทรัพยากรธรณี กระทรวงทรัพยากรธรรมชาติและสิ่งแวดล้อม ได้พิมพ์เผยแพร่ แผนที่ธรณีวิทยาประเทศไทย มาตราส่วน 1:2,500,000 ออกมาแล้ว แต่หากพูดถึงแผนที่ธรณีวิทยาประเทศไทยในมาตราส่วนที่ใหญ่กว่านี้ ที่เป็นมาตราส่วนที่ได้รับความนิยมในการนำไปใช้มากที่สุด คือ มาตราส่วน 1:50,000 ซึ่งยังไม่ได้รับการสำรวจและจัดทำแผนที่ออกให้ครอบคลุมทั่วทุกระวางแผนที่
รายการแผนที่

รายการแผนที่ธรณีวิทยาประเทศไทย ได้แก่
แผนที่ธรณีวิทยาประเทศไทย มาตราส่วน 1:2,500,000
แผนที่ธรณีวิทยาประเทศไทย มาตราส่วน 1:1,000,000
แผนที่ธรณีวิทยาประเทศไทย มาตราส่วน 1:500,000
แผนที่ธรณีวิทยาประเทศไทย มาตราส่วน 1:250,000
แผนที่ธรณีวิทยาประเทศไทย มาตราส่วน 1:50,000
การเข้าถึงข้อมูล

แผนที่ธรณีวิทยาประเทศไทย มาตราส่วน 1:2,500,000 ขนาดเท่าจริง สามารถซื้อได้ที่ กรมทรัพยากรธรณี กระทรวงทรัพยากรธรรมชาติและสิ่งแวดล้อม ในราคาประมาณชุดละ 100 บาท
บิซิเนส ออนไลน์

| --- | --- |
ประเภท: ธุรกิจขนาดกลาง
อุตสาหกรรม: MAI Industry
รูปแบบ: บริษัทมหาชน
ก่อตั้ง: 26 เมษายน พ.ศ. 2538
สำนักงานใหญ่: อาคารเอ็มเอส สยาม ชั้น 28, 1023 ถนนพระราม 3 แขวงช่องนนทรี เขตยานนาวา กทม. 
บุคลากรหลัก: นาย บรรยงค์ ลิ้มประยูรวงศ์ (ประธานกรรมการ)  นาย อนันต์ ตังทัตสวัสดิ์ (รองประธานกรรมการ)  นาย มินทร์ อิงค์ธเนศ (ประธานกรรมการบริหาร)
เว็บไซต์: http://www.bol.co.th
บริษัท บิซิเนส ออนไลน์ จำกัด (มหาชน) (อังกฤษ: BUSINESS ONLINE PUBLIC COMPANY LIMITED ชื่อย่อ:BOL)   บริษัทก่อตั้งขึ้นเมื่อวันที่ 26 เมษายน พ.ศ. 2538 เพื่อดำเนินกิจการให้บริการข้อมูล บริษัทจดทะเบียน ออนไลน์แก่ประชาชนทั่วไป บริษัทจดทะเบียนแปรสภาพเป็นบริษัทมหาชนจำกัด เมื่อวันที่ 1 ธันวาคม 2546 และเข้าทำการซื้อขายในตลาดหลักทรัพย์ เอ็ม เอ ไอ เมื่อวันที่ 21 เมษายน 2547
บริษัทประกอบธุรกิจให้บริการข้อมูล ข่าวสาร การวิเคราะห์และตรวจสอบข้อมูล เพื่อใช้เป็นเครื่องมือในการตัดสินใจทางธุรกิจ ซึ่งข้อมูลดังกล่าวได้มาจากการรวบรวมข้อมูลจากหลาย ๆ แหล่ง ได้แก่ ข้อมูลจากกรมพัฒนาธุรกิจการค้า กระทรวงพาณิชย์ โดยมีสัญญาเพื่อรับข้อมูลนิติบุคคลที่จดทะเบียนจัดตั้งกับกระทรวงพาณิชย์ทั้งหมดในประเทศซึ่งรวมถึง สถานะของบริษัท คณะกรรมการ และผลดำเนินการของแต่ละบริษัท กว่า 1,000,000 บริษัทในประเทศไทย และบริษัทยังได้รวบรวมข้อมูลจากแหล่งอื่น เช่น ข้อมูลข่าวสารในหมวดอุตสาหกรรมต่าง ๆ โดยรวบรวมจากหนังสือพิมพ์ ตลอดจนแหล่งข่าวด้านธุรกิจชั้นนำต่าง ๆ
นอกจากนี้ บริษัทยังจัดเก็บ และประมวลผลข้อมูลการชำระเงินของลูกหนี้การค้าจากบริษัทต่าง ๆ ที่ร่วมโครงการกับบริษัทอีกด้วย โดยบริษัทจะทำการตรวจสอบ ประมวลผล วิเคราะห์ จัดเก็บ และบันทึกข้อมูลเพื่อให้บริการผ่านระบบคอมพิวเตอร์ออนไลน์ ภายใต้เว็บไซต์ของบริษัท นอกจากนี้บริษัทยังได้รับมอบหมายให้เป็นศูนย์ประมวลผลของฐานข้อมูลลูกหนี้สินเชื่อทั้งหมดที่ได้รับจากสถาบันการเงินที่เป็นสมาชิกของบริษัทข้อมูลเครดิตแห่งชาติ จำกัด (NCB) ตั้งแต่เริ่มก่อตั้งจนถึงปัจจุบัน
ธุรกิจของ BOL ในปัจจุบันแบ่งออกเป็น 3 กลุ่ม
บริการด้านข้อมูล (Information Services)
บริการด้านการบริหารความเสี่ยง (Risk Management Services)
บริการอื่น ๆ (Other Services)
สุสานเจ้าเมืองระนอง
ดูเพิ่ม

รายละเอียดข้อมูลสุสานเจ้าเมืองระนอง เก็บถาวร 2008-10-22 ที่ เวย์แบ็กแมชชีน
ข้อมูลสุสานเจ้าเมืองระนอง เก็บถาวร 2008-10-12 ที่ เวย์แบ็กแมชชีน
นเรศ สัตยารักษ์

นเรศ สัตยารักษ์ เป็นนักธรณีวิทยาชาวไทย ผู้ค้นพบไดโนเสาร์ซิตตะโกซอรัสชนิดใหม่ และได้รับการตั้งชื่อว่าซิตตะโกซอรัส สัตยารักษ์กี ตามนามสกุลของเขาขณะที่ตำรงตำแหน่งนักธรณีวิทยา กรมทรัพยากรธรณี
นเรศ สัตยารักษ์ จบการศึกษาจาก ภาควิชาธรณีวิทยา มหาวิทยาลัยเชียงใหม่ ปัจจุบันดำรงดำแหน่งผู้ตรวจราชการ กระทรวงพลังงาน
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2540 –  เหรียญจักรพรรดิมาลา (ร.จ.พ.)
ทะเลน้อย

| เขตห้ามล่าสัตว์ป่าทะเลน้อย |
| --- | --- |
อุทยานนกน้ำทะเลน้อย
ไอยูซีเอ็นกลุ่ม 3 (อนุสรณ์สถานทางธรรมชาติ)
ทะเลน้อย
แผนที่ที่ตั้งทะเลน้อย
ที่ตั้ง: จังหวัดพัทลุง
เมืองใกล้สุด: เทศบาลเมืองพัทลุง
พิกัด: 7°46′00″N 100°09′11″E﻿ / ﻿7.76667°N 100.15306°E﻿ / 7.76667; 100.15306
พื้นที่: 460 ตารางกิโลเมตร (290,000 ไร่)
จัดตั้ง: 29 เมษายน พ.ศ. 2518 เข้าร่วมแรมซาร์ในวันที่ 13 พฤษภาคม พ.ศ. 2541
หน่วยราชการ: กรมป่าไม้

 พื้นที่ชุ่มน้ำแรมซาร์
ชื่อที่ขึ้นทะเบียน: Kuan Ki Sian of the Thale Noi Non-Hunting Area Wetlands
ขึ้นเมื่อ: 13 พฤษภาคม พ.ศ. 2541
เลขอ้างอิง: 948
 
 
ทะเลน้อย หรือ อุทยานนกน้ำทะเลน้อย เป็นทะเลสาบน้ำจืดมีเนื้อที่ผืนน้ำ ประมาณ 17,500 ไร่ มีความกว้างประมาณ 5 กิโลเมตร ยาวประมาณ 6 กิโลเมตร ตั้งอยู่ตำบลนางตุง และตำบลทะเลน้อย อำเภอควนขนุน จังหวัดพัทลุง เชื่อมต่อกับทะเลสาบสงขลาโดยคลองนางเรียมที่มีความยาว 2 กิโลเมตร ทางฝั่งตะวันตกของทะเลสาบเป็นที่ตั้งบ้านเรือนของชุมชนราว 2,000 ครัวเรือน ทางฝั่งตะวันออก ฝั่งเหนือ ฝั่งใต้ เป็นป่าพรุและพงหญ้า
ทะเลน้อยได้รับการประกาศเป็น เขตห้ามล่าสัตว์ป่าทะเลน้อย เมื่อวันที่ 18 กุมภาพันธ์ พ.ศ. 2518 ถือเป็นเขตห้ามล่าสัตว์ป่าแห่งแรกของประเทศไทย สังกัดกรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม
พื้นที่รอบทะเลน้อย มีเนื้อที่ประมาณ 285,625 ไร่ เป็นบริเวณพรุควนขี้เสียน เป็นพื้นที่ชุ่มน้ำที่มีความสำคัญระหว่างประเทศ หรือ แรมซาร์ไซต์ (Ramsar site) แห่งแรกของประเทศไทย และลำดับที่ 948 ในทะเบียนพื้นที่ชุ่มน้ำที่มีความสำคัญระหว่างประเทศ ในอนุสัญญาแรมซาร์ พื้นที่ชุ่มน้ำนี้ครอบคลุม 3 จังหวัดคือ พัทลุง สงขลา และนครศรีธรรมราช พื้นที่ริมทะเลสาบประกอบด้วย นาข้าว ป่าพรุ ทุ่งหญ้า ทะเลน้อยมีพืชน้ำปกคลุมอาทิ ผักตบชวา กง กระจูดหนู บัวต่าง ๆ และพืชลอยน้ำ ความลึกเฉลี่ย 1.25 เมตร
สัตว์ป่าที่อาศัยอยู่ เป็นนกน้ำ 287 ชนิด สัตว์เลื้อยคลาน 26 ชนิด สัตว์เลี้ยงลูกด้วยนม 6 ชนิด มีนกที่ประจำถิ่นและนกอพยพมาจากที่อื่นตามฤดูกาล เช่น นกกาบบัว นกกุลา นกกระสานวล นกกระสาแดง นกกาเล็กน้ำ นกแขวก นกเป็ดน้ำ นกกระทุง นกนางนวล นกกระเด็น นกกระสาแดง ฯลฯ โดยช่วงเดือนมกราคมถึงเดือนเมษายนเป็นช่วงเวลาที่นกชุกชุมมากที่สุด ราวแสนตัว ส่วนเดือนมีนาคมถึงพฤษภาคม เป็นหน้าบัวแดง และการล่องเรือชมควายน้ำ มักทำกันในเดือนธันวาคมถึงกุมภาพันธ์
อนึ่ง ประเทศไทยได้เสนอ "อุทยานนกน้ำทะเลน้อย (พื้นที่ชุ่มน้ำทะเลน้อย)" ต่อองค์การอาหารและการเกษตรแห่งสหประชาชาติ (FAO) เพื่อขอรับรองให้เป็นระบบมรดกทางการเกษตรโลก (GIAHS) ภายใต้ชื่อ "Thale Noi Wetland Pastoral Buffalo Agro-ecosystem" (แปล: ระบบนิเวศ-เกษตรการเลี้ยงควายในพื้นที่ชุ่มน้ำทะเลน้อย) ต่อมาในวันที่ 3 พฤศจิกายน พ.ศ. 2565 องค์การอาหารและการเกษตรแห่งสหประชาชาติได้ให้การรับรองเป็นมรดกทางการเกษตรโลกแห่งแรกของประเทศ
สถานีรถไฟชุมทางถนนจิระ

สถานีรถไฟชุมทางถนนจิระ เป็นสถานีรถไฟชั้น 1 อยู่ห่างจากสถานีรถไฟกรุงเทพเป็นระยะทาง 266 กิโลเมตร  ตั้งอยู่ที่ ตำบลในเมือง อำเภอเมืองนครราชสีมา จังหวัดนครราชสีมา เป็นชุมทางรถไฟแยกไปหนองคาย และอุบลราชธานี
ประวัติ

สถานีรถไฟชุมทางถนนจิระ สร้างขึ้นในรัชสมัยของพระบาทสมเด็จพระมงกุฎเกล้าเจ้าอยู่หัว (รัชกาลที่ 6) และเปิดใช้มาตั้งแต่ปี พ.ศ.2465 โดยในปี พ.ศ.2460 ได้เริ่มทำการก่อสร้างทางรถไฟต่อจาก สถานีนครราชสีมาไปยังสถานีอุบลราชธานี โดยเป็นทางกว้าง 1.00 เมตร เพื่อให้สอดคล้องกับ ขนาดทางรถไฟจากกรุงเทพ - นครราชสีมา ซึ่งเดิมได้วางเอาไว้ขนาดกว้าง 1.435 เมตร และอยู่ในระหว่างการปรับเปลี่ยน ให้มีความกว้าง 1.00 เมตร เท่ากับเส้นทางสายใต้
เส้นทางสายนี้ นับว่าเป็นการก่อสร้าง ที่ค่อนข้างราบรื่น เพราะเป็นพื้นที่ราบลุ่ม ใช้เจ้าหน้าที่ และคนงานทั้งหมดเป็นคนไทย ไม่มีชาวต่างด้าว กรมรถไฟหลวง ยังคงได้รับความร่วมมือ จากกองทหารช่าง ให้มาช่วยทำการวางราง จากสถานีนครราชสีมา ผ่านสถานีชุมทางถนนจิระ ถึง สถานีท่าช้าง รวมระยะทาง 21 กิโลเมตร และเปิดการเดินรถได้เมื่อวันที่ 1 พฤศจิกายน พ.ศ. 2465 เป็นต้นมา หลังจากนั้นได้ก่อสร้างทางรถไฟต่อไปจนถึงสถานีอุบลราชธานี ในปี พ.ศ.2473 รวมระยะทางรถไฟ จากสถานีนครราชสีมา ถึง สถานีอุบลราชธานี ยาว 312 กิโลเมตร
ต่อมากรมรถไฟ ได้ดำเนินการก่อสร้าง ทางรถไฟแยกจากสายนครราชสีมา ที่สถานีชุมทางถนนจิระ ขึ้นไปทางเหนือ สุดปลายทางที่จังหวัดหนองคาย ซึ่งอยู่ริมแม่น้ำโขง ตรงข้ามกับนครเวียงจันทน์ เพื่ออำนวยความสะดวก ในการคมนาคม ติดต่อกับประเทศใกล้เคียง คือ สาธารณรัฐประชาธิปไตยประชาชนลาว เริ่มสร้างราวปี พ.ศ.2470 โดยสามารถสร้างเสร็จและเปิดเดินรถได้ตลอดทางถึงสถานีหนองคาย ในปี พ.ศ.2501 รวมระยะของทางรถไฟสายนี้ ตั้งแต่สถานีชุมทางถนนจิระ ถึง สถานีหนองคาย ยาว 359 กิโลเมตร
ตารางกำหนดเวลาเดินรถ > เที่ยวขึ้น

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | ชุมทางถนนจิระ | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ร139 | กรุงเทพอภิวัฒน์ | 19.25 | 00:32 | อุบลราชธานี | 06.15 |  |
|  | ด67 | กรุงเทพอภิวัฒน์ | 21.30 | 02:50 | อุบลราชธานี | 07.50 | งดเดินรถ |
|  | ร141 | กรุงเทพอภิวัฒน์ | 23.05 | 04:34 | อุบลราชธานี | 10.20 |  |
|  | ท421 | นครราชสีมา | 06.10 | 06:15 | อุบลราชธานี | 12.15 |  |
|  | ท415 | นครราชสีมา | 06.20 | 06:25 | หนองคาย | 12.10 |  |
|  | ท431 | ชุมทางแก่งคอย | 05.00 | 08:34 | ขอนแก่น | 11.20 |  |
|  | ดพ21 | กรุงเทพอภิวัฒน์ | 06.10 | 10:17 | อุบลราชธานี | 14.00 |  |
|  | ท419 | นครราชสีมา | 11.15 | 11:18 | อุบลราชธานี | 16.45 |  |
|  | ร135 | กรุงเทพอภิวัฒน์ | 07.10 | 12:30 | อุบลราชธานี | 18.00 |  |
|  | ท427 | นครราชสีมา | 14.20 | 14:26 | อุบลราชธานี | 20.15 |  |
|  | ด71 | กรุงเทพอภิวัฒน์ | 10.35 | 14:47 | อุบลราชธานี | 19.50 |  |
|  | ท417 | นครราชสีมา | 15.00 | 16:00 | อุดรธานี | 20.50 |  |
|  | ธ233 | กรุงเทพ (หัวลําโพง) | 11.30 | 17:03 | สุรินทร์ | 20.00 |  |
|  | ท429 | นครราชสีมา | 17.55 | 18:00 | ชุมทางบัวใหญ่ | 19.35 |  |
|  | ร145 | กรุงเทพอภิวัฒน์ | 15.50 | 21:31 | อุบลราชธานี | 03.15 | งดเดินรถ |
|  | ด77 | กรุงเทพอภิวัฒน์ | 19.05 | 23:32 | หนองคาย | 03.45 | งดเดินรถ |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
ตารางกำหนดเวลาเดินรถ > เที่ยวล่อง

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | ชุมทางถนนจิระ | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ด68 | อุบลราชธานี | 19.30 | 00:19 | กรุงเทพอภิวัฒน์ | 06.40 | งดเดินรถ |
|  | ร140 | อุบลราชธานี | 20.30 | 01:25 | กรุงเทพอภิวัฒน์ | 07.10 |  |
|  | ท422 | อุบลราชธานี | 15.15 | 07:14 | ลำชี | 18.15 |  |
|  | ธ234 | สุรินทร์ | 05.20 | 08:05 | กรุงเทพ (หัวลําโพง) | 14.25 |  |
|  | ท424 | สำโรงทาบ | 05.55 | 09:44 | นครราชสีมา | 09.55 |  |
|  | ด72 | อุบลราชธานี | 05.40 | 09:57 | กรุงเทพอภิวัฒน์ | 14.30 |  |
|  | ท416 | อุดรธานี | 05.50 | 10:49 | นครราชสีมา | 11.15 |  |
|  | ท428 | อุบลราชธานี | 06.20 | 11:41 | นครราชสีมา | 11.45 |  |
|  | ร136 | อุบลราชธานี | 07.00 | 12:16 | กรุงเทพอภิวัฒน์ | 17.55 |  |
|  | ร146 | อุบลราชธานี | 09.30 | 15:07 | กรุงเทพอภิวัฒน์ | 20.45 | งดเดินรถ |
|  | ท432 | ขอนแก่น | 13.38 | 17:26 | ชุมทางแก่งคอย | 20.15 |  |
|  | ท426 | อุบลราชธานี | 12.35 | 18:19 | นครราชสีมา | 18.25 |  |
|  | ท418 | หนองคาย | 12.55 | 18:29 | นครราชสีมา | 18.35 |  |
|  | ดพ22 | อุบลราชธานี | 14.50 | 18:30 | กรุงเทพอภิวัฒน์ | 22.35 |  |
|  | ด78 | หนองคาย | 18.30 | 22:33 | กรุงเทพอภิวัฒน์ | 03.50 | งดเดินรถ |
|  | ร142 | อุบลราชธานี | 17.35 | 23:08 | กรุงเทพอภิวัฒน์ | 04.10 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
สถานที่ใกล้เคียง

ศาลากลางจังหวัดนครราชสีมา
ค่ายสุรนารี
สนามกีฬาค่ายสุรนารี
การเชื่อมต่อกับระบบขนส่งสาธารณะ > รถสองแถวจังหวัดนครราชสีมา

สาย 4  : สนามม้า - โรงเรียนบุญเหลือวิทยานุสรณ์
สาย 7  : บ้านโคกไผ่น้อย - หัวทะเล
สาย 20  : ตลาดสุรนคร - หนองบัวศาลา
แหล่งข้อมูลอื่น

แผนที่และภาพถ่ายทางอากาศของ สถานีรถไฟชุมทางถนนจิระ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°58′04″N 102°06′06″E﻿ / ﻿14.96772°N 102.10174°E﻿ / 14.96772; 102.10174
| ด ค ก ทางรถไฟสายตะวันออกเฉียงเหนือ |
| --- | --- |
กรุงเทพ–อุบลราชธานี: กรุงเทพ (หัวลำโพง) - ยมราช - จิตรลดา - สามเสน - บางซื่อ/กรุงเทพอภิวัฒน์ - ดอนเมือง - รังสิต - คลองหนึ่ง - เชียงราก - มหาวิทยาลัยธรรมศาสตร์ - นวนคร - เชียงรากน้อย - คลองพุทรา - บางปะอิน - บ้านโพ - อยุธยา - บ้านม้า - มาบพระจันทร์ - บ้านดอนกลาง - พระแก้ว - บ้านภาชี - หนองกวย - หนองแซง - หนองสีดา - บ้านป๊อกแป๊ก - สระบุรี - ชุมทางหนองบัว - ชุมทางแก่งคอย - มาบกะเบา - ผาเสด็จ - หินลับ - มวกเหล็ก - กลางดง - ปางอโศก - บันไดม้า - ปากช่อง - ซับม่วง - จันทึก - คลองขนานจิตร - คลองไผ่ - ลาดบัวขาว - บ้านใหม่สำโรง - หนองน้ำขุ่น - สีคิ้ว - โคกสะอาด - สูงเนิน - กุดจิก - โคกกรวด - ภูเขาลาด - นครราชสีมา - ชุมทางถนนจิระ - บ้านพะเนา - บ้านพระพุทธ - ท่าช้าง - หนองมโนรมย์ - จักราช - บ้านหินโคน - หินดาษ - ห้วยแถลง - หนองกระทิง - ลำปลายมาศ - ทะเมนชัย - บ้านแสลงพัน - บ้านหนองตาด - บุรีรัมย์ - บ้านตะโก - ห้วยราช - กระสัง - หนองเต็ง - ลำชี - สุรินทร์ - บุฤๅษี - เมืองที - กะโดนค้อ - ศีขรภูมิ - บ้านกะลัน - สำโรงทาบ - ห้วยทับทัน - หนองแคน - อุทุมพรพิสัย - บ้านแต้ - บ้านเนียม - ศรีสะเกษ - หนองแวง - บ้านคล้อ - กันทรารมย์ - บ้านโนนผึ้ง - ห้วยขยุง - บ้านถ่อน - บุ่งหวาย - อุบลราชธานี - บ้านโพธิ์มูล
ชุมทางถนนจิระ–หนองคาย: ชุมทางถนนจิระ - บ้านเกาะ - บ้านกระโดน - บ้านหนองกันงา - หนองแมว - โนนสูง - บ้านดงพลอง - บ้านมะค่า - เนินถั่วแปบ - พลสงคราม - บ้านดอนใหญ่ - เมืองคง - บ้านไร่ - โนนทองหลาง - ห้วยระหัด - ชุมทางบัวใหญ่ - เนินสวัสดิ์ - หนองบัวลาย - ศาลาดิน - หนองมะเขือ - เมืองพล - บ้านหัน - บ้านไผ่ - บ้านแฮด - ท่าพระ - กุดกว้าง - ขอนแก่น - สำราญ - โนนพยอม - บ้านวังชัย - น้ำพอง - ห้วยเสียว - เขาสวนกวาง - โนนสะอาด - ห้วยเกิ้ง - กุมภวาปี - ห้วยสามพาด - หนองตะไก้ - คำกลิ้ง - หนองขอนกว้าง - อุดรธานี - หนองตูม - บ้านขาว   - นาพู่  - คอกช้าง - หนองบัวเงิน  - หนองสองห้อง - นาทา - หนองคาย - ตลาดหนองคาย - ท่านาแล้ง - คำสะหวาด
ชุมทางแก่งคอย–ชุมทางบัวใหญ่: ชุมทางแก่งคอย - บ้านช่องใต้ - เขาคอก - เขาหินดาด - หินซ้อน - เขาสูง - แก่งเสือเต้น - เขื่อนป่าสักชลสิทธิ์ - โคกสลุง - สุรนารายณ์ - เขายายกะตา - ตลาดลำนารายณ์ - ลำนารายณ์ - บ้านเกาะรัง - แผ่นดินทอง - บ้านจงโก - โคกคลี - ช่องสำราญ - บ้านวะตะแบก - ห้วยยายจิ่ว - บ้านปากจาบ - บำเหน็จณรงค์ - บ้านกลอย - วังกะอาม - โนนคร้อ - จัตุรัส - หนองฉิม - บ้านตาเนิน - บ้านหนองขาม - บ้านเหลี่อม - บ้านโคกกระเบื้อง - บ้านหนองปรือโป่ง - หนองพลวง - บ้านกระพี้ - บ้านเก่างิ้ว - บ้านสระครก - บ้านโสกรัง - ชุมทางบัวใหญ่
บ้านไผ่–นครพนม: ชุมทางบ้านหนองแวงไร่ - ภูเหล็ก - กุดรัง - บรบือ - มหาสารคาม - ร้อยเอ็ด - เชียงขวัญ - โพธิ์ชัย - อำเภอโพนทอง - เมยวดี - หนองพอก - เลิงนกทา - นิคมคำสร้อย - มุกดาหาร - สะพานมิตรภาพ 2 - หว้านใหญ่ - ธาตุพนม - เรณูนคร - นครพนม - สะพานมิตรภาพ 3
ทางรถไฟสายตะวันออกเฉียงเหนือ
แบบจำลองรากฐาน

ระวังสับสนกับ แบบจำลองมาตรฐาน
แบบจำลองรากฐาน (foundation model) เป็นแบบจำลองปัญญาประดิษฐ์ขนาดใหญ่ที่ได้รับการฝึกโดยใช้ข้อมูลจำนวนมหาศาลผ่านการเรียนรู้แบบสอนตัวเองหรือการเรียนรู้แบบกึ่งมีผู้สอน และสามารถนำไปใช้ในงานต่าง ๆ แยกตามกรณีการใช้งานได้ แบบจำลองรากฐานได้ปฏิวัติวิธีการสร้างระบบปัญญาประดิษฐ์รวมถึงการขับเคลื่อนจักรกลสนทนายอดนิยม และปัญญาประดิษฐ์อื่น ๆ ที่ต้องต่อประสานกับผู้ใช้ ศูนย์วิจัยแบบจำลองรากฐาน (CRFM) ที่สถาบันปัญญาประดิษฐ์ที่เน้นมนุษย์เป็นศูนย์กลางของสแตนฟอร์ด (HAI) เป็นผู้ริเริ่มและเผยแผ่การใช้ชื่อเรียกนี้
ตัวอย่างเบื้องต้นของแบบจำลองรากฐานคือแบบจำลองภาษาขนาดใหญ่ที่ผ่านการฝึกล่วงหน้า (LLM) รวมถึง BERT ของกูเกิลและแบบจำลองรากฐาน GPT ในยุคแรก ๆ ต่าง ๆ (โดยเฉพาะซีรีส์ "GPT-n" ของ OpenAI)
คำนิยาม

ศูนย์วิจัยแบบจำลองรากฐาน (CRFM) ที่สถาบันปัญญาประดิษฐ์ที่เน้นมนุษย์เป็นศูนย์กลางของสแตนฟอร์ด (HAI) ได้ประกาศใช้คำว่า "แบบจำลองรากฐาน" (foundation model) ในเดือนสิงหาคม 2021 โดยอธิบายว่าเป็น "แบบจำลองที่ได้รับการฝึกด้วยข้อมูลขอบเขตกว้างขวางและนำไปปรับเพื่อใช้ในงานต่าง ๆ ได้หลากหลาย" ความหมายไม่จำเป็นต้องจำกัดอยู่แค่การใช้งานในด้านภาษาเหมือนอย่างคำว่าแบบจำลองภาษาขนาดใหญ่
งานเฉพาะที่ใช้แบบจำลองที่ได้จากการนำแบบจำลองรากฐานมาปรับ (เช่น ด้วยการปรับละเอียด) อาจเรียกว่า "ภารกิจปลายน้ำ" (downstream task)
ประวัติศาสตร์

ในเดือนธันวาคม 2023 กูเกิลได้ประกาศแบบจำลองรากฐานตัวใหม่ เจมินี โดยระบุว่าเจมินีเป็นแบบจำลองรากฐานที่เหมาะสมสำหรับงานทั่วไป ดีกว่าความคิดเห็นของผู้เชี่ยวชาญ และยังสามารถวิเคราะห์วรรณกรรมทางวิทยาศาสตร์ได้
สวนสัตว์นครราชสีมา

| สวนสัตว์นครราชสีมา |
| --- | --- |
กวางภายในสวนสัตว์นครราชสีมา

ที่ตั้ง: ตำบลไชยมงคล อำเภอเมืองนครราชสีมา จังหวัดนครราชสีมา
พื้นที่: 545 ไร่
จำนวนสัตว์: ประมาณ 1,800 ตัว
เจ้าของ: องค์การสวนสัตว์แห่งประเทศไทย
รถกอล์ฟส่วนตัวที่ใช้ขับรถดูสัตว์ในสวนสัตว์นครราชสีมา
สวนสัตว์นครราชสีมา หรือ สวนสัตว์โคราช สังกัดองค์การสวนสัตว์แห่งประเทศไทย เป็นสวนสัตว์ที่จัดตั้งขึ้นในองค์การสวนสัตว์ในพระบรมราชูปถัมภ์ ในปัจจุบันสวนสัตว์นครราชสีมาอยู่ในการดูแลของกระทรวงทรัพยากรธรรมชาติและสิ่งแวดล้อม
ภายในสวนสัตว์โคราช มีสัตว์ป่าที่หาชมยากมากนัก เช่น เสือ, ยีราฟ, สิงโต, ช้าง, ม้าลาย, แรด, เม่น, นกนานาชนิด เช่น นกตะกรุม, นกกระจอกเทศ, นกฟลามิงโก และทางสวนสัตว์ไดเปิด "สวนน้ำนครราชสีมา" สวนสัตว์อีสานนี้มีพื้นที่ 545 ไร่ ตั้งอยู่เลขที่ 111 หมู่ ตำบลไชยมงคล อำเภอเมืองนครราชสีมา จังหวัดนครราชสีมา
ลักษณะทั่วไป สิ่งที่น่าสนใจ

สวนสัตว์นครราชสีมา ซาฟารีอีสาน ด้วยพื้นที่ทั้งหมด 545 ไร่ มีการแสดงสัตว์ป่านานาชนิด อยู่ในความดูแลทั้งหมดประมาณ 1,800 ตัว เนื่องจากสภาพภูมิอากาศเหมาะสมตามหลักภูมิศาสตร์ การนำสัตว์จากแอฟริกามาจัดแสดงได้แก่ "The Big Five" 5สัตว์ผู้ยิ่งใหญ่แห่งทุ่งหญ้าแอฟริกา ได้แก่สิงโต เสือดาว-เสือดำ ช้างแอฟริกา แรดขาว ควายป่าแอฟริกา นอกจากนั้นยังมียีราฟ ม้าลาย กลุ่มแอนติโลป ครอบครัวลิงซิมแปนซีใหญ่ที่สุด การแสดงแมวน้ำ มหาวิทยาลัยแมวน้ำแห่งแรกในประเทศไทย อาคารสัตว์หากินกลางคืน สัตว์สะเทินน้ำสะเทินบก ศูนย์ประชุมสัมมนา บ้านพักริมสระน้ำ ค่ายลูกเสือ  รูปแบบการบริหารประกอบด้วยฝ่ายบริหารงานทั่วไป  บำรุงสัตว์  อนุรักษ์  วิจัยและสุขภาพสัตว์  วางแผนและประชาสัมพันธ์  การศึกษา  และพัฒนาสวนสัตว์
การบริการภายในสวนสัตว์

การจัดแสดงสัตว์ป่าหลากหลายชนิดจากทั่วโลก มีการจัดสถานที่เน้นความเป็นธรรมชาติใกล้เคียงกับถื่นที่อยู่เดิมของสัตว์ชนิดนั้น ๆ มากที่สุด และมีป้ายข้อมูลให้ความรู้เกี่ยวกับสัตว์แสดงไว้ เหมาะแก่ผู้ที่สนใจศึกษาตามระบบ หรือตามอัธยาศัย
ให้บริการฝึกทักษะการเรียนรู้ในด้านสาขาต่างๆ สำหรับนักเรียน นักศึกษาที่สนใจ
เป็นสถานที่พักผ่อนหย่อนใจสำหรับนักท่องเที่ยว
ให้บริการในด้านการเที่ยวชมได้แก่ การให้บริการจักรยาน รถกอล์ฟให้เช่า รถรางนำชม รถเอทีวีสำหรับเด็ก รถมอร์เตอ์ไซต์จิ๋ว เรือเล็กเจ็ทโบ๊ท เครื่องเล่นหยอดเหรียญ ร้านนวดแผนโบราณ ร้านถ่ายภาพที่ระลึก และร้านจำหน่ายสินค้าที่ระลึก
ให้บริการบ้านพักรับรอง บ้านพักทรงไทยริมสระน้ำ จำนวน 22 หลัง พร้อมด้วยสิ่งอำนวยความสะดวกครบครัน
ให้บริการห้องประชุม สัมมนา พร้อมอุปกรณ์นำเสนองานที่ทันสมัย ความจุ 150-200 คน
โครงการนำนักเรียนเข้าศึกษาเรียนรู้ในสวนสัตว์  โครงการดีดีที่ให้นักเรียนเข้ามาศึกษาเรียนรู้ มี 2 โปรแกรม คือ 1 โปรแกรม 1 วัน และโปรแกรม  2 วัน 1 คืน เป็นแหล่งเรียนรู้เรื่องสัตว์ป่าโดยมีหลักสูตรการเรียนในด้านการอนุรักษ์และธรรมชาติวิทยา อันเป็นการปลูกฝังให้เยาวชนมีจิตสำนึกในการร่วมอนุรักษ์สัตว์ป่า ธรรมชาติและสิ่งแวดล้อม โดยไม่เสียค่าใช้จ่าย หรือสนับสนุนในด้านค่าบัตรผ่านประตู ค่าบัตรเข้าชมการแสดงความสามารถของสัว์ อาหาร ที่พัก และแบบเรียนรู้ มีอาคารค่ายพักแรมที่สามารถรองรับได้ถึง 500 คน
การแสดงความสามารถของแมวน้ำ  พบกับการแสดงความสามารถของแมวน้ำสายพันธ์เคปเฟอร์ซีล ที่นอกจากจะได้รับความสนุกสนานและเสียงหัวเราะ จากความน่ารักของมวลหมู่แมวน้ำแสนรู้ ยังได้ระบความรู้ทางธรรมชาตอของแมวน้ำคงบคู่ไปด้วยและยังเป็นแมหมาวิทยาลัยแมวน้ำแห่งแรกในประเทศไทยที่ฝึกสอนแมวน้ำจากสวนสัตว์ทั่วประเทศ เปิดทำการแสดงทุกวัน วันจันทร์ - ศุกร์ 2 รอบ เวลา 11.00 น. และ 14 .00 น.  วันเสาร์-อาทิตย์ 4 รอบ เวลา 10.30 น. 11.30 น. 13.30 น. และ 15.30 น.
สวนน้ำ "korat Zoo Lagoon" สวนน้ำสันทนาการเพื่อการเรียนรู้สำหรับสำหรับทุกคนในครอบครัว ที่ใหญ่ที่สุดในภาคอีสาน พร้อมกับสไลด์เดอร์ยักษ์ โลมาปลาหมึก และช้างพ่นน้ำ สระน้ำวนที่ใสสะอาด
ศูนย์การเรียนรู้เพื่อการอนุรักษ์และโรงภาพยนตร์ขนาดเล็ก เพื่อให้นักเรียน นักศึกษา และประชาชนทั่วไป ได้เข้ามาศึกษาเรียนรู้ชีวิตสัตว์ป่าธรรมชาติและสิ่งแวดล้อม มีการออกแบบและมีสื่อการเรียนรู้ที่ทันสมัย นอกจานั้นยังมีโรงภาพยนตร์ขนาดเล็ก เปิดให้ชมสารคดีเกี่ยวกับธรรมชาติ สัตว์ป่า และสิ่งแวดล้อม เพื่อให้ผู้ที่สนใจเข้าชมโดยไม่เสียค่าใช้จ่าย จุได้ประมาณ 100 คน
ที่ตั้ง/การเดินทาง

ตั้งอยู่เลขที่ 111 ม. 1 ต.ไชยมงคล อ.เมืองนครราชสีมา จ.นครราชสีมา  รหัสไปรษณีย์ 30000
เดินทางจากกรุงเทพฯ โดยทางหลวงหมายเลข 2 ถ.มิตรภาพ เพียง 250 กิโลเมตร และเพียง 19 กิโลเมตร จากจังหวัดนครราชสีมา ทางหลวงหมายเลข 304 ถ.นครราชสีมา-ปักธงชัย  หรือใช้บริการรถโดยสารจากในเมืองหมายเลข 4129 สู่สวนสัตว์นครราชสีมา